text: Udvikler undervisning af ordblinde
  19 april 2013 kl. 15.30
  Næsten 25.000 syd- og sønderjyder er ordblinde. Men hjælpen er nær, hvis bogstaverne hopper rundt.
  Metoderne til at overvinde ordblindhed bliver stadig forbedret.
  To lærere fra Esbjerg har videreudviklet et undervisningsprogram for ordblinde.
  Og det virker, siger elever:
  - Det er blevet meget nemmere for mig at stave og læse, siger Sophie Krog Pedersen.
  Hendes mor, socialrådgiver Karen Krog, tilføjer:
  - Når jeg ser i dag, hvor meget hun har rykket sig, så forstår jeg næsten ikke den udvikling, der har været. Det har været helt fantastisk at se.
  Stavemetoden hedder fonologi. Den går ud på, at man bruger fingrene til at huske bogstavernes lyde. Man tapper.
  - Man lærer bogstavernes lyde fra begyndelsen, og man bruger fingrene til at hjælpe med at fastholde lydene, forklarer lærer Thomas Mose.
  Hans kollega, Mikael Højbjerg, uddyber:
  - Teknikken gør det muligt for ordblinde at huske ord stavelse for stavelse.
  De to lærere driver virksomheden Fonologisk Træning i Esbjerg, og de har netop udgivet to af tre lærebøger for ordblinde.
  Virksomhedens hjemmeside.
  Se TV SYD Nyheder 19.30.
  